Vinstri grænir komnir með lista í Borgarbyggð Vinstri hreyfingin grænt framboð hefur stillt upp framboðslista fyrir komandi sveitarstjórnarkosningar í Borgarbyggð . Um leið eru þetta að líkindum fyrsti framboðslistinn sem birtur er á Vesturlandi vegna sveitarstjórnarkosninganna 29. maí nk . Í fyrsta sæti listans er Ragnar Frank Kristjánsson lektor við Landbúnaðarháskóla Íslands á Hvanneyri . Í öðru sæti er Ingibjörg Daníelsdóttir kennari og bóndi í Hvítársíðu . Friðrik Aspelund skógfræðingur á Hvanneyri er í þriðja sæti listans . Í fjórða sæti er Halldóra Lóa Þorvaldsdóttir , kennari og námsráðgjafi í Reykholti , fimmti er Albert Guðmundsson bóndi í Kolbeinsstaðahreppi , Steinunn Pálsdóttir tónlistarkennari í Borgarnesi er í sjötta sæti . Í sjöunda sæti er Stefán Ingi Ólafsson veiðimaður og rafvirki í Borgarnesi . Í áttuna sæti er Svanhildur Björk Svansdóttir höfuðbeina - og spjaldhryggjajafnari í Álftaneshreppi og í níunda sæti er Helgi Björnsson bóndi í Lundarreykjardal .